**Acord privind distribuirea tichetelor de acces la meciurile oficiale între FC RAPID – Dinamo si Dinamo – FC RAPID, sezon competițional 2024 – 2025 si 2025-2026**

Încheiat între:

1. **FOTBAL CLUB RAPID 1923 S.A.,** cu sediul in București, Sectorul 2, Str. Fabrica de Glucoza nr. 21, birou 30, etaj 2, adresă de e-mail : office@fcrapid.ro, identificată cu CIS nr. 0077096, înregistrată la Oficiul Registrului Comerțului sub nr. J40/5585/2018, având CUI RO 39233788**,** reprezentată legal prin x , denumită în continuare „ FC Rapid”,

si

1. **S.C. DINAMO 1948 S.A**., (în reorganizare judiciară, in judicial reorganization, en redressement), cu sediul în București, șos. Ștefan cel Mare, nr. 7-9, Sector 2, cu biroul operational in Mun. Bucuresti, e-mail str. Buzești, nr.75-77, et.2, sector 1, adresa de e-mail : secretariat@dinamo1948.ro, Înregistrată la Oficiul Registrului Comerţului de pe lângă Tribunalul București sub nr. J40/1429/2001, Cod Unic de Înregistrare RO 13699971, reprezentata legal prin Dl. Andrei Cristian NICOLESCU în calitate de ADMINISTRATOR SPECIAL, sub supravegherea administratorului judiciar RTZ&Partners S.P.R.L. - Filiala Bucuresti, denumită în continuare „Dinamo”,

Părțile au convenit următoarele:

**Capitolul 1.**

Secțiunea 1 - Pentru meciul oficial Dinamo - FC Rapid în care Dinamo are calitatea de gazdă in sezonul regulat Superliga 2024-2025, etapa 21 :

**Art. 1** SC Dinamo 1948 SA se obligă să organizeze jocul pe stadionul Arena Naționala.

**Art. 2** SC Dinamo 1948 SA se obligă sa pună la dispoziția suporterilor FC Rapidun număr de minim 7000 tichete de acces in Peluza Sud a Stadionului Arena Națională, contra cost la următoarele preturi per bilet:

* Inel 1 – 30 lei
* Inel 2 – 25 lei
* Inel 3 – 20 lei

**Art. 3** SC Dinamo 1948 SA se obligă sa pună la dispoziția FC Rapid un număr de 2 loje alăturate (inel 2) – cu titlu gratuit (nr. 217 si nr. 218).

**Art. 4** SC Dinamo 1948 SA se obligă sa pună la dispoziția FC Rapid cu titlu gratuit un număr de 100 tichete acces VIP alăturate în sectorul nr. 142.

**Art. 5** SC Dinamo 1948 SA se obliga sa pună la dispoziția FC Rapid un număr de 15 parking-uri (10 parking-uri subterane, 5 parking-uri A).

**Art. 6** SC Dinamo 1948 SA se obliga sa pună la dispoziția FC Rapid un număr de 15 badge-uri cu acces general pentru staff-ul administrativ.

Secțiunea 2 - Pentru meciul oficial FC Rapid – Dinamo, în care FC Rapid are calitatea de gazdă, din a doua parte a sezonului competițional 2024-2025, anume fie play-out(grupa pentru retrogradare) fie play-off(grupa pentru campionat), părțile convin :

**Art. 1** FC RAPID se obligă să organizeze meciul oficial reglementat in prezentul articol pe stadionul Arena Națională (localizat în Bd. Basarabia nr. 37-39, sector 2, mun. București).

**Art. 2** FC RAPID se obligă să pună la dispoziția suporterilor Dinamo un număr de minim 7000 tichete de acces in Peluza Nord a Stadionului Arena Națională contra cost la următoarele preturi per bilet:

* Inel 1 – 30 lei
* Inel 2 – 25 lei
* Inel 3 – 20 lei

**Art. 3** FC RAPID se obligă să pună la dispoziția SC Dinamo1948 SA un număr de 2 loje alăturate (inel 2) – cu titlu gratuit (loja cu nr. 207 si loja cu nr. 208).

**Art. 4** FC RAPID se obligă să pună la dispoziția SC Dinamo 1948 SA cu titlu gratuit un număr de 100 tichete acces VIP alăturate în sectorul nr. 130.

**Art. 5** FC RAPID se obligă sa pună la dispoziția SC Dinamo 1948 SA cu titlu gratuit un număr de 15 parking-uri (10 parking-uri subterane, 5 parking-uri categoria A).

**Art. 6** FC RAPID se obligă sa pună la dispoziția SC Dinamo 1948 SA cu titlu gratuit un număr de 15 badge-uri(legitimații) cu acces general pentru staff-ul administrativ al Dinamo.

### Capitolul 2. Organizarea meciurilor din sezonul competițional 2025-2026

### **Secțiunea 1: Meciul organizat de SC Dinamo 1948 SA**

**Art. 1** SC Dinamo 1948 SA se obligă să organizeze meciul oficial Dinamo - FC Rapid din sezonul competițional 2025-2026, partea sezonul regular, pe stadionul Arena Națională.

**Art. 2** SC Dinamo 1948 SA se obligă să pună la dispoziția suporterilor FC Rapid un număr de minim 7000 tichete de acces în Peluza Sud a Stadionului Arena Națională, contra cost la următoarele prețuri per bilet:

* **Inel 1** – 30 lei
* **Inel 2** – 25 lei
* **Inel 3** – 20 lei

**Art. 3** SC Dinamo 1948 SA se obligă să pună la dispoziția FC Rapid un număr de 2 loje alăturate (Inel 2) – cu titlu gratuit (nr. 217 și nr. 218).

**Art. 4** SC Dinamo 1948 SA se obligă să pună la dispoziția FC Rapid, cu titlu gratuit, un număr de 100 tichete acces VIP alăturate în sectorul nr. 142.

**Art. 5** SC Dinamo 1948 SA se obligă să pună la dispoziția FC Rapid un număr de 15 parking-uri (10 parking-uri subterane, 5 parking-uri A).

**Art. 6** SC Dinamo 1948 SA se obligă să pună la dispoziția FC Rapid un număr de 15 badge-uri cu acces general pentru staff-ul administrativ.

**Secțiunea 2: Meciul organizat de FC Rapid**

**Art. 1** FC Rapid se obligă să organizeze meciul oficial FC Rapid - Dinamo din sezonul competițional 2025-2026, partea sezonul regular, pe stadionul Arena Națională (localizat în Bd. Basarabia nr. 37-39, Sector 2, Mun. București).

**Art. 2** FC Rapid se obligă să pună la dispoziția suporterilor FC Dinamo un număr de minim 7000 tichete de acces în Peluza Nord a Stadionului Arena Națională, contra cost la următoarele prețuri per bilet:

* **Inel 1** – 30 lei
* **Inel 2** – 25 lei
* **Inel 3** – 20 lei

**Art. 3** FC Rapid se obligă să pună la dispoziția SC Dinamo 1948 SA un număr de 2 loje alăturate (Inel 2) – cu titlu gratuit (loja nr. 207 și loja nr. 208).

**Art. 4** FC Rapid se obligă să pună la dispoziția SC Dinamo 1948 SA, cu titlu gratuit, un număr de 100 tichete acces VIP 1 alăturate în sectorul nr. 130.

**Art. 5** FC Rapid se obligă să pună la dispoziția SC Dinamo 1948 SA un număr de 15 parking-uri (10 parking-uri subterane, 5 parking-uri categoria A).

**Art. 6** FC Rapid se obligă să pună la dispoziția SC Dinamo 1948 SA un număr de 15 badge-uri cu acces general pentru staff-ul administrativ al Dinamo.

**Capitolul 3. Pentru meciurile oficiale dintre cele două părți din sezoanele competiționale 2024-2025 și 2025-2026 reglementate în prezentul acord:**

**Art.1**
Părțile au convenit că fiecare parte implicată în prezentul acord va fi responsabilă și răspunzătoare pentru orice pagubă cauzată de suporterii proprii în sectoarele alocate acestora pe Stadionul Național Arena, conform raportului întocmit de către reprezentanții stadionului după disputarea partidelor. Aceste prevederi se aplică pentru toate meciurile reglementate in prezentul acord si disputate în sezoanele 2024-2025 și 2025-2026.

**Art.2**
Părțile își rezervă dreptul exclusiv de a interzice, pe întreaga durată a evenimentelor sportive desfășurate pe stadion, accesul oricăror bannere, coregrafii, recuzită sau orice alte materiale și elemente distinctive asociate grupurilor de suporteri ale galeriei echipei adverse. Dacă aceste bannere, coregrafii, recuzite sau alte materiale aduc atingere demnității sau imaginii părților ori contravin bunelor moravuri, această măsură poate fi aplicată atât la intrarea în incinta stadionului, cât și pe parcursul întregii desfășurări a meciurilor, în scopul asigurării respectării normelor de securitate și a bunei desfășurări a evenimentului, conform prevederilor prezentului acord.

**Art. 3**

1. În cazul în care FC Rapid nu își îndeplinește parțial sau total obligațiile contractuale stipulate în prezentul acord (inclusiv, dar fără a se limita la, organizarea meciurilor pe Stadionul Arena Națională și/sau punerea la dispoziție a biletelor și facilităților convenite), FC Rapid va plăti, irevocabil și fără a fi necesară intervenția niciunei instanțe de judecată, către SC DINAMO 1948 SA, cu titlu de clauză penală, suma de **150.000 (o sută cincizeci de mii) EURO net**, în termen de 5 zile de la primirea notificării scrise din partea SC DINAMO 1948 SA.
2. Suma prevăzută la alin. 1 nu afectează dreptul părții prejudiciate de a solicita daune suplimentare pentru alte prejudicii dovedite.
3. Pentru sezonul competițional 2025-2026, în cazul în care programarea meciurilor (țintarul competițional) nu permite desfășurarea meciului organizat de FC RAPID pe Arena Națională în perioada 01.iulie-01.octombrie 2025 din cauza altor evenimente deja programate pe stadionul Arena Națională, părțile convin că toate prevederile prezentului acord vor fi acceptate ca referitoare la meciul organizat de FC RAPID care se relocalizează pe Stadionul Giulești Superbet Arena. În această situație, FC RAPID se obligă să respecte aceleași obligații asumate anterior conform capitolul 2 si FC RAPID se obligă să aloce în mod corespunzător întreaga Peluză SUD si Peluza SUD Oaspeți de pe Stadionul Giulești Superbet Arena (anume sectoarele nr. 106, 107,108,109,110,111) pentru suporterii FC Dinamo, astfel încât să fie respectate condițiile de acces și amplasare echivalente celor convenite inițial pentru Arena Națională cât și în conformitate cu dispozițiile Jandarmeriei.

**Art.4**
Prezentul acord dintre cele două părți este valabil pentru:

* **Sezonul competițional 2024-2025**: jocul organizat de către Dinamo 1948 SA în sezonul regular și jocul organizat de FC RAPID fie în play-off, fie în play-out-ul Superligii României, conform capitolul 1.
* **Sezonul competițional 2025-2026**: jocul organizat de către Dinamo 1948 SA și jocul organizat de FC RAPID în condițiile convenite la Capitolul 2.

Pentru claritate, meciurile suplimentare organizate de una dintre părți în play-off sau play-out, care nu sunt reglementate în prezentul acord, nu fac obiectul obligațiilor asumate prin acest document. Pentru claritate, meciul organizat de către Dinamo 1948 în play-off-ul sau play-out-ul Superligii României nu face obiectul prezentului acord.

Prezentul Acord a fost încheiat astăzi, ........................, in 2 (doua) exemplare originale, câte unul pentru fiecare parte.

**Fotbal Club Rapid 1923 S.A.SC Dinamo 1948 SA**

 **Administrator Special**

 **Nicolescu Andrei-Cristian**